"Ихыжәжәарахеит зынӡа, метрак еиҳамкәа инхеит, аргылара еилабгахьеит, амала иубаратәы иҟоуп Анаҟәаԥиа ишадҳәалоу. Хыхь иқәгылоу абаа ду унапаҿы иқәгылоушәа иубарҭоуп. Аҭыԥ машәыршәа иалрымхӡеит ауахәама андыргылоз. Иҭаҳҵаауеит аргылараан усҟан рхы иадырхәоз, ахаҳә шырцәоз, ишеиқәырҵоз, ашьыхра ибжьаз, абҷыс иамаз, анҵыра, џьара акахьы икылганы ашьақәыргылара ауама, аргылара хкыс изҵазкуа уҳәа.
Аргылара убриаҟара ихыжәжәарахеит, шьҭа археологиатә баҟахеит, анышәи иареи акгьы рыбжьам еиҟарахарц. Иахьатәи иҽеим аҭагылазаашьа иаалганы аҭҵаарадырразы лҵшәа бзиак ҟаландаз ҳәа агәыӷра ҳамоуп, егьырҭ аҭыԥқәа рҟны имҩаԥаҳгахьаз аҭҵаарақәа ханарҭәаап ҳәа ҳахәаԥшуеит. Аҩыра аҭоурых зегьы аныԥшӡом, уигьы цыԥҵәахақәак роуп иҟоу, аимак-аиҿакгьы анацу ыҟоуп. Инарҭбааны ҳҭоурых жәытә узырбо археологиоуп", - иҳәеит Сангәлиа.
Шәазыӡырҩы аудио. Иаҳа инарҭбааны анҵамҭа шәаҳар шәылшоит арадио Sputnik Аԥсны аефир аҟны.